Juniperus flaccida

Juniperus flaccida eller «Mexican Weeping Juniper» er en art av bartrær som tilhører einerslekten Juniperus i sypressfamilien. Den vokser på 800-2.700 meters høyde i Mexico og i det sørvestre og midtre USA opp til Arizona, New Mexico, og Texas. Det er mulig den krysses med Juniperus deppeana var. sperryi i vestre Texas.

Arten har vertikalt strimlete bark, er inntil 5-13 meter høy og tåler tørke. Grenene henger tydelig nedover. Den har grå-grønne, skjellaktige nåler inntil 2–6 mm lange. Unge nåler er inntil 10 mm lange. Den er oftest særbu med hann- og hunnblomster på ulike individer. Bærkonglene modner på 18 måneder til et brun, 8–20 mm stort bær med 6-12 frø. Hannkonglene er 3–5 mm store og sprer sitt pollen om våren.

Varianter omfatter:
 Juniperus flaccida var. flaccida. Hele utbredelsesområdet, bær 9–15 mm store. 
 Juniperus flaccida var. martinezii. Vokser kun i Jalisco i Mexico, bær 6–8 mm store. 
 Juniperus flaccida var. poblana. Sørlige to tredjedeler av utbredelsesområdet, bær 12–20 mm store.

Eksterne lenker 
 
 Conifer Specialist Group – «Juniperus flaccida» fra IUCN Red List.
 Conifers.org – «Juniperus flaccida» beskrivelse.

Sypressfamilien